 Madaxweynuhu, waxa uu dhinaca kale sharraxaad dheer ka bixiyey shakhsiyaddii marxuum Cali Sanyare, waxana uu ku tilmaamay aqoonyahan karti badnaa oo himilooyinkii uu lahaa ka midho-dhaliyey, Cali, nin waxtar ah ayuu ahaa oo bulshaawi ah oo dadka aad u yaqaaanna oo dadku u siman yihiin buu ahaa, meel uu joogona qof ugu yimi kumuu qaloonin, raggii ay asxaabta ahaayeenna rag badan baa ka nool, waxana uu ahaa nin qalambaawi ah oo halkuu joogo la yidhaahdo Cali inoo geeya, nin weyn oo dadka ururiya ayuu ahaa, waxana taas kuugu daliil ah, isaga oo dalka Afartan sano ka maqan buu yimi, isaga oo aan bil jooginna wasiir buu noqday, waxana uu noqday wasiirka qudha ee aanay dadku u kala soocnayn, mucaarid walaa muxaafid, ayuu yidhi madaxweyne Muuse Biixi Cabdi. 